Държавен вестник, бр. 73, 2014 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  73
11.2. Проверява се дали резервоарът за 
ВНГ е монтиран в правилното положение.
11.3. Проверява се дали резервоарът за 
ВНГ е монтиран по такъв начин, че да няма 
контакт метал в метал освен в точките за 
постоянно монтиране.
11.4. Проверява се дали резервоарът за 
ВНГ е закрепен в точките за постоянно 
монтиране или е закрепен чрез рамката и 
скоба на резервоара.
11.5. Проверява се дали резервоарът за 
ВНГ е разположен на разстояние не по-малко 
от 200 mm над земната повърхност, освен 
когато е използвана подходяща защитна 
конструкция.
11.6. Проверява се дали резервоарът за ВНГ 
е сигурно закрепен към превозното средство.
11.7. Проверява се дали в уредбата за ВНГ са 
монтирани възвратен клапан, работен клапан 
и филтър, когато повече от един резервоар 
е свързан към една-единствена захранваща 
тръба. Проверява се дали филтърът е поставен 
срещу посоката на възвратния клапан, за да 
предотврати неговото запушване.
12. Проверки на дистанционно управляе- 
мия работен клапан с ограничителен клапан 
на резервоара:
12.1. Проверява се дали дистанционно уп-
равляемият работен клапан с ограничителен 
клапан е монтиран директно на резервоара 
за гориво без никакви междинни връзки.
12.2. Проверява се дали дистанционно 
управляемият работен клапан с ограничите-
лен клапан е регулиран по такъв начин, че 
се затваря автоматично, когато двигателят 
не работи, независимо от положението на 
контактния ключ, и остава затворен, когато 
двигателят не работи.
13. Проверки на пружинния предпазен 
клапан в резервоара:
Проверява се дали пружинният предпазен 
клапан е монтиран в резервоара за гориво 
по такъв начин, че да е свързан с простран-
ството, където горивото е в газообразно 
състояние, и може да изпуска налягането в 
атмосферата или в газоизолиращия кожух, 
когато газоизолиращият кожух отговаря на 
изискванията на т. 6.5 от раздел I на прило-
жение № 1 от Наредба № Н-3.
14. Проверки на спирателния клапан за 
ниво 80 %:
Проверява се дали автоматичният ограни-
чител на нивото за зареждане е подходящ за 
резервоара за гориво, към който е закрепен, 
и е монтиран в подходящата позиция, за да 
гарантира, че резервоарът не може да се 
напълни до повече от 80 %.
15. Проверки на индикатора за ниво:
Проверява се дали индикаторът за ниво 
е подходящ за резервоара за гориво, към 
който е закрепен, и е монтиран в подходя-
щата позиция.
16. Проверки на газоизолиращия кожух 
на резервоара:
16.1. Проверява се дали на резервоара за 
гориво е закрепен газоизолиращ кожух над 
принадлежностите на резервоара, който от-
говаря на изискванията на т. 6.5.2 до 6.5.5 
от раздел I на приложение № 1 от Наредба 
№ Н-3, освен когато резервоарът е монтиран 
извън превозното средство и принадлеж-
ностите на резервоара са защитени срещу 
замърсяване и влага.
16.2. Проверява се дали газоизолиращият 
кожух на резервоара е отворен към атмос-
ферата, когато е необходимо, чрез свързващ 
маркуч и отвеждащ отвор.
16.3. Проверява се дали вентилационният 
отвор на газоизолиращия кожух е насочен 
надолу в точката на извеждане от моторното 
превозно средство, не освобождава налягането 
в калника и не е насочен към източници на 
топлина като изпускателната система.
16.4. Проверява се дали свързващите мар-
кучи и отвеждащите отвори в основата на 
каросерията на моторното превозно средство 
за вентилиране на газоизолиращия кожух 
имат минимален светъл отвор 450 mm2. Ако 
тръба за газ, друга тръба или електрически 
проводник е монтиран в свързващия маркуч 
и отвеждащия отвор, светлият отвор също 
трябва да бъде най-малко 450 mm2.
16.5. Проверява се дали газоизолиращият 
кожух и свързващите маркучи са херметични 
при налягане 10 kPa със затворени отвори и не 
се проявява трайна деформация с максимално 
допустима скорост на изтичане 100 cm3/h.
16.6. Проверява се дали свързващият 
маркуч е закрепен по подходящ начин към 
газоизолиращия кожух и отвеждащия отвор, 
за да се осигури херметичността на съеди-
нението.
17. Проверки на тръбите и маркучите за газ:
17.1. Проверява се дали тръбите за газ са 
безшевни: от мед, от неръждаема стомана 
или от стомана с антикорозионно покритие. 
Когато се използват безшевни тръби от мед, 
те трябва да бъдат защитени с гумен или 
пластмасов предпазен ръкав. Тръбите за газ 
могат да бъдат изработени и от неметален 
материал, ако тръбите отговарят на изисква-
нията на приложение 8 от Правило № 67 на 
ИКЕ/ООН. Тръбите за газ могат да бъдат 
заменени с маркучи за газ, ако маркучите 
отговарят на изискванията на приложение 8 
от Правило № 67 на ИКЕ/ООН.
17.2. Проверява се дали външният диаметър 
на тръбите за газ от мед не надвишава 12 mm 
с дебелина на стената най-малко 0,8 mm, а на 
тръбите за газ от стомана или неръждаема 
стомана не надвишава 25 mm с подходяща 
дебелина на стената за приложение в газови 
инсталации.